RAPPORT MILL-KUMMISSJONI DWAR IL-ĦIDMA TAL-KUMITATI MATUL L-2013 /* COM/2014/0572 final */





RAPPORT MILL-KUMMISSJONI DWAR IL-ĦIDMA TAL-KUMITATI MATUL L-2013 Skont l-Artikolu 10(2) tar-Regolament (UE) Nru 182/2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni[1] (ir-“Regolament tal-Komitoloġija”), il-Kummissjoni b'dan qed tippreżenta r-rapport annwali tagħha dwar il-ħidma tal-kumitati għall-2013. Dan ir-rapport jagħti ħarsa ġenerali lejn l-iżviluppi fis-sistema tal-komitoloġija fl-2013 u fih taqsira tal-attivitajiet tal-kumitati. Huwa akkumpanjat minn dokument ta’ ħidma tal-persunal bi statistika dettaljata dwar il-ħidma tal-kumitati individwali. 1. Ħarsa ġenerali lejn l-iżviluppi fis-sistema tal-komitoloġija fl-2013 1.1 Żvilupp ġenerali Kif deskritt fir-rapport tal-2012[2], il-proċeduri tal-komitoloġija kollha previsti fid-Deċiżjoni l-"qadima" tal-Komitoloġija[3], bl-eċċezzjoni tal-proċedura regolatorja bi skrutinju (RPS), kienu awtomatikament adattati għall-proċeduri l-ġodda tal-komitoloġija stipulati fir-Regolament tal-Komitoloġija. Għalhekk fl-2013, il-kumitati tal-komitoloġija kienu qed joperaw skont il-proċeduri stabbiliti fir-Regolament tal-Komitoloġija, jiġifieri il-proċedura konsultattiva (l-Artikolu 4) u l-proċedura ta' eżaminazzjoni (l-Artikolu 5), kif ukoll skont l-RPS stipulata fl-Artikolu 5a tad-Deċiżjoni tal-Komitoloġija. Skont id-dikjarazzjoni[4], magħmula fiż-żmien tal-adozzjoni tar-Regolament dwar il-Komitoloġija, li d-dispożizzjonijiet RPS kollha f’atti bażiċi eżistenti jkunu adattati għall-kriterji stipulati fit-Trattat, wara eżerċizzju ta' analiżi preliminari fl-2012, fl-2013 il-Kummissjoni adottat tliet proposti[5] biex tallinja total ta’ 200 att bażiku mal-Artikoli 290 u 291 tat-TFUE. Dawn il-proposti bħalissa huma għaddejjin minn proċedura leġiżlattiva ordinarja. 1.2 Ir-rieżami tar-Regoli ta’ Proċedura tal-Kumitat ta' Appell Ir-Regoli ta’ Proċedura (RtP) tal-Kumitat ta' Appell, adottati fid-29 ta’ Marzu 2011[6], jinkludu klawżoli ta’ rieżami (l-Artikolu 14) li jistipulaw li l-Kummissjoni għandha tevalwa, sa April 2014, kif ir-regoli jaħdmu fil-prattika. Dan ir-rieżami kien jirrigwarda biss ir-RtP, mhux id-dispożizzjonijiet tar-Regolament 182/2011 innifsu, li għandu jiġi rivedut sal-1 ta’ Marzu 2016. Minn mindu daħal fis-seħħ ir-Regolament 182/2011 fl-1 ta’ Marzu 2011 u sa tmiem l-2013, il-kumitat ta' appell kien prinċipalment imlaqqa’ f’rabta ma’ qasam wieħed ta’ politika, b’mod partikolari, is-saħħa u l-protezzjoni tal-konsumatur, u aktar speċifikament b’rabta mal-ikel u l-għalf immodifikat ġenetikament u prodotti għall-protezzjoni tal-pjanti. Il-Kummissjoni rreferiet 23 abbozz ta’ atti ta’ implimentazzjoni lill-kumitat ta’ appell, li ltaqa’ 15-il darba sa mit-twaqqif tiegħu. Barra l-abbozz tal-atti msemmija lill-kumitat ta' appell, tnejn ma kinux fil-qasam tas-saħħa u l-ħarsien tal-konsumatur (dawn ikkonċernaw kwistjonijiet doganali u l-ambjent). Fil-maġġoranza tal-każijiet il-kumitat ta' appell iltaqa’ għax il-kumitat ikkonċernat ma ta l-ebda opinjoni. Waħda mir-raġunijiet prinċipali għal dan tinstab fl-Artikolu 5(4) it-tieni subparagrafu tar-Regolament 182/2011, li jistipula li f’każijiet ta' ebda opinjoni fil-qasam tas-saħħa u s-sikurezza tal-bnedmin, l-annimali jew il-pjanti, l-att ta’ implimentazzjoni ma jistax jiġi adottat[7]. Jekk l-att ta’ implimentazzjoni huwa meqjus neċessarju, hemm l-għażla li tkun ippreżentata verżjoni emendata tal-att lill-istess kumitat jew li tippreżenta abbozz ta’ att ta’ implimentazzjoni lill-kumitat ta' appell fi żmien xahar. F’każijiet bħall-awtorizzazzjoni ta’ ikel jew għalf ġenetikament modifikat, l-ambitu għal emendi huwa limitat u sottomissjoni mill-ġdid lill-kumitat għalhekk mhijiex probabbli li twassal għal riżultat ieħor. Is-servizzi tal-Kummissjoni għalhekk għażlu li jippreżentaw l-att ta’ implimentazzjoni lill-kumitat ta' appell. F’ħafna każijiet, il-kumitat ta' appell bl-istess mod ma ta l-ebda opinjoni u l-Kummissjoni adottat il-miżuri f’konformità mal-Artikolu 6(3) tar-Regolament 182/2011. Kwistjonijiet identifikati minn esperjenza prattika biex jittrattaw il-kumitat ta' appell s’issa huma relatati mal-iffissar tad-data tal-laqgħa u l-livell ta’ rappreżentanza, il-possibbiltajiet biex trawwem kompromess u l-użu tal-proċedura bil-miktub. 1.2.1 Id-data tal-laqgħa u l-livell ta' rappreżentazzjoni Ir-Regolament 182/2011 jistipula fl-Artikolu 3(7) tiegħu li “Il-President għandu jistabbilixxi d-data tal-laqgħa tal-kumitat ta' appell f’kooperazzjoni mill-qrib mal-membri tal-kumitat, biex jippermetti lill-Istati Membri u lill-Kummissjoni jiżguraw livell xieraq ta’ rappreżentazzjoni.”. Dan huwa rifless fl-Artikolu 1(5) tar-RtP, li jeħtieġ li l-Kummissjoni “tikkonsulta mal-Istati Membri dwar diversi għażliet” għad-data tal-laqgħa u l-Istati Membri jistgħu jagħmlu suġġerimenti f’dan ir-rigward. L-għan huwa li jiġi żgurat livell għoli biżżejjed ta’ rappreżentanza, bħala regola ġenerali mhux ‘l isfel mil-livell tal-membri tal-kumitat tar-rappreżentanti permanenti, sabiex mhux sempliċiment jiġu ripetuti d-diskussjonijiet li saru fi ħdan il-kumitat konċernat. Peress li skont l-Artikolu 3(7) tar-Regolament 182/2011, il-laqgħa għandha ssir sa mhux aktar tard minn sitt ġimgħat wara r-rinviju lil kumitat ta' appell, il-ksib ta' data tal-laqgħat xierqa jista' jippreżenta sfida prattika, iżda nstabet soluzzjoni pożittiva fil-każijiet kollha. Fir-rigward tal-livell ta’ rappreżentanza, l-esperjenza s’issa wriet li rappreżentanza fuq livell ministerjali mhijiex in-norma; ġeneralment hija fil-livell tar-rappreżentant permanenti. L-Istati Membri jiddeċiedu dwar ir-rappreżentant tagħhom fil-kumitat ta' appell, u l-kliem tal-Artikolu 1(5) tar-RtP joffri biżżejjed flessibilità biex jiġi adattat il-livell ta’ rappreżentanza għall-każ inkwistjoni. 1.2.2 Trawwim ta’ kompromess Ir-Regolament 182/2011 jipprovdi b’mod ċar li l-abbozz ta’ att ta’ implimentazzjoni għandu jiġi ppreżentat lill-kumitat ta' appell. Għalhekk mhuwiex possibbli li tkun ippreżentata verżjoni emendata. Madankollu, f’konformità mal-Artikolu 6(2) tar-Regolament 182/2011, sakemm tingħata opinjoni, kwalunkwe membru tal-kumitat ta' appell jista’ jissuġġerixxi emendi għall-abbozz tal-att ta’ implimentazzjoni u l-president jista’ jiddeċiedi jekk jimmodifikahx jew le. Dan huwa rifless fl-Artikolu 4(2) tar-RtP. Għalhekk huwa attwalment possibbli għall-president li jiffaċilita kompromess billi, pereżempju, jaċċetta jew jipproponi emendi matul il-laqgħa. 1.2.3 Proċedura bil-miktub F’oqsma speċifiċi ta’ politika, bħal ikel u għalf modifikat ġenetikament u l-prodotti għall-protezzjoni tal-pjanti, minħabba n-natura tas-suġġett il-kumitat ta' appell ma sabx kompromessi. Il-laqgħat tal-kumitat ta' appell ta' spiss huma qosra u jirrepetu r-riżultat tal-kumitat ikkonċernat, mingħajr ma jagħtu xi opinjoni. F’tali każijiet speċifiċi, l-użu tal-proċedura bil-miktub għandu għalhekk jiġi propost mill-bidu nett f'xi okkażjonijiet. Il-possibbiltà u l-kundizzjonijiet għall-użu tal-proċedura bil-miktub huma stabbiliti fl-Artikolu 3(5) tar-Regolament 182/2011 u msemmija fl-Artikolu 7 tar-RtP, li permezz tagħhom b’mod partikolari, il-president jista’ juża l-proċedura bil-miktub meta l-abbozz ikun diġà ġie diskuss waqt laqgħa tal-kumitat ta' appell. Dan il-kliem ma jeskludix l-użu tal-proċedura bil-miktub mill-bidu nett jekk iġġustifikat. Skont l-Artikolu 3(5) tar-Regolament 182/2011, madankollu, għandha tissejjaħ laqgħa jekk membru tal-kumitat jitlob hekk u dawn it-talbiet s’issa dejjem saru. 1.2.4 Konklużjoni L-esperjenzi miksuba mal-kumitat ta' appell s'issa jikkonfermaw li r-RtP jirriflettu d-dispożizzjonijiet tar-Regolament 182/2011 b'mod tajjeb, huma jipprovdu bażi għall-ħidma tal-kumitat ta' appell u li għalhekk f'dan il-punt m'hemm l-ebda bżonn għal emenda tar-RtP. Jekk tirriżulta l-ħtieġa għal din, ir-rieżami ppjanat tar-Regolament 182/2011 fl-2016 joffri opportunità biex din il-kwistjoni tiġi riveduta. 1.3 Żvilupp tal-każistika Skont is-sentenza tagħha fil-Kawża C-427/12, il-Kummissjoni vs il-Parlament u l-Kunsill (il-“każ tal-Bijoċidi”), fit-18 ta’ Marzu 2014 il-Qorti tal-Ġustizzja qatgħet sentenza għall-ewwel darba fuq każ ta’ delineazzjoni bejn atti ddelegati u ta’ implimentazzjoni. Bl-applikazzjoni tagħha fil-każ tal-Bijoċidi, il-Kummissjoni Ewropea talbet l-annullament ta’ dispożizzjoni li tipprevedi l-adozzjoni ta’ miżuri li jistabbilixxu t-tariffi li għandhom jitħallsu lill-Aġenzija Ewropea għas-Sustanzi Kimiċi b’atti ta’ implimentazzjoni. Il-Kummissjoni kkunsidrat li dawn għandhom jiġu stabbiliti permezz ta’ atti delegati. Il-Qorti tal-Ġustizzja ċaħdet ir-rikors tal-Kummissjoni bħala infondat. Filwaqt li l-Qorti ma dehritx li tiddubita li l-Artikoli 290 u 291 tat-TFUE għandhom l-ambitu tagħhom stess, hija rikonoxxiet li l-leġiżlatur għandu marġni ta' diskrezzjoni meta jiddeċiedi li jagħti setgħa ddelegata lill-Kummissjoni skont l-Artikolu 290(1) tat-TFUE jew setgħa ta' implimentazzjoni skont l-Artikolu 291(2) tat-TFUE. Bħala konsegwenza, il-Qorti sabet li r-rieżami ġudizzjarju huwa limitat għal żbalji manifesti. Żewġ sentenzi tal-Qorti tal-Ġustizzja fl-2013 iċċaraw ċerti aspetti tal-proċedura regolatorja skont id-Deċiżjoni 1999/468/KE[8]. Il-każijiet ikkonċernaw sitwazzjonijiet li fihom il-kumitat regolatorju kien ivvota qabel ma daħal fis-seħħ ir-Regolament Nru 182/2011, il-proċedura kellha għalhekk tiġi kkunsidrata pendenti fi ħdan it-tifsira tal-Artikolu 14 ta’ dak ir-Regolament, u kellha tiġi konkluża skont ir-regoli li jinsabu fid-Deċiżjoni 1999/468/KE. 2. Ħarsa ġenerali lejn l-attivitajiet 2.1 Numru ta’ kumitati u laqgħat Huwa importanti li ssir distinzjoni bejn il-kumitati tal-komitoloġija, fuq in-naħa l-waħda, u l-entitajiet l-oħra, b’mod partikolari “il-gruppi tal-esperti” iffurmati mill-Kummissjoni stess, fuq in-naħa l-oħra. Dawn tal-aħħar jipprovdu għajnuna esperta lill-Kummissjoni[9] fit-tħejjija u fl-implimentazzjoni tal-politika, kif ukoll ta' atti delegati, filwaqt li l-kumitati tal-komitoloġija jgħinu lill-Kummissjoni fit-twettiq tal-poteri ta' implimentazzjoni li ġew mogħtija lilha mill-atti legali bażiċi. Dan ir-rapport jiffoka esklussivament fuq il-kumitati tal-komitoloġija. In-numru ta' kumitati tal-komitoloġija fil-31 ta' Diċembru 2013 kien ikkalkulat skont is-settur tal-attività (ara t-Tabella I). Iċ-ċifri għas-sena preċedenti (fil-31 ta’ Diċembru 2012) qed jingħataw ukoll għal raġunijiet ta' tqabbil. Sezzjonijiet u konfigurazzjonijiet ma jingħaddux separatament minħabba li dawn jappartjenu ma' kumitat prinċipali. TABELLA I — L-għadd totali ta' kumitati (2013) Settur ta’ politika || 2012 || 2013 Agrikoltura u Żvilupp Rurali (AGRI) || 15 || 20 Uffiċċju għall-ġlieda kontra l-frodi (OLAF) || 1 || 1 Baġit (BUDG) || 2 || 2 Azzjoni Klimatika (CLIMA) || 4 || 4 Komunikazzjoni (COMM) || 1 || 1 Netwerks ta’ Komunikazzjoni, Kontenut u Teknoloġija (CNECT) || 6 || 6 Żvilupp u Kooperazzjoni – EuropeAid (DEVCO) || 6 || 6 Affarijiet Ekonomiċi u Finanzjarji (ECFIN) || 1 || 2 Edukazzjoni u Kultura (EAC) || 7 || 8 Impjiegi, Affarijiet Soċjali u Inklużjoni (EMPL) || 3 || 4 Enerġija (ENER) || 16 || 18 Tkabbir (ELARG) || 4 || 4 Intrapriża u Industrija (ENTR) || 30 || 33 Ambjent (ENV) || 31 || 33 Saħħa u Konsumaturi (SANCO) || 24 || 26 Affarijiet Interni (HOME) || 11 || 13 Għajnuna Umanitarja u Protezzjoni Ċivili (ECHO) || 2 || 3 Informatika (DIGIT) || 1 || 1 Suq Intern (MARKT) || 15 || 15 Ġustizzja (JUST) || 14 || 17 Affarijiet Marittimi u Sajd (MARE) || 4 || 4 Mobilità u Trasport (MOVE) || 31 || 32 Politika Reġjonali (REGIO) || 1 || 2 Riċerka (RTD) || 6 || 8 Segretarjat Ġenerali (SG) || 2* || 2* Servizz tal-Istrumenti tal-Politika Barranija (FPI) || 4 || 4 Statistika (ESTAT) || 7 || 7 Tassazzjoni u Unjoni Doganali (TAXUD) || 11 || 13 Kummerċ (TRADE) || 11 || 13 TOTAL: || 271 || 302 * Inkluż il-kumitat ta’ appell (għall-ħtiġijiet tar-reġistru tal-komitoloġija, il-kumitat ta' appell huwa rreġistrat bħala kumitat taħt ir-responsabbiltà tas-SG; fil-prattika, huwa ġestit mis-servizzi kollha konċernati). Fl-2013, il-kumitati tal-komitoloġija setgħu ġeneralment jinqasmu skont it-tip ta’ proċedura li kienu jaħdmu biha (proċedura konsultattiva, proċedura ta’ eżaminazzjoni, proċedura regolatorja bi skrutinju — ara t-Tabella II). Ċerti kumitati li kienu japplikaw proċeduri multipli ġew separati minn kumitati li jaħdmu bi proċedura unika. TABELLA II — L-għadd ta' kumitati skont il-proċedura (2013) || Tip ta' proċedura || Konsultattiva || Eżaminazzjoni || Regolatorja bi skrutinju || Li topera skont diversi proċeduri || TOTAL: AGRI || 0 || 15 || 0 || 5 || 20 BUDG || 1 || 1 || 0 || 0 || 2 CLIMA || 0 || 0 || 0 || 4 || 4 CNECT || 0 || 2 || 0 || 4 || 6 COMM || 0 || 1 || 0 || 0 || 1 DEVCO || 0 || 5 || 0 || 1 || 6 DIGIT || 0 || 1 || 0 || 0 || 1 EAC || 1 || 2 || 0 || 5 || 8 ECFIN || 1 || 0 || 0 || 1 || 2 ECHO || 0 || 2 || 0 || 1 || 3 ELARG || 1 || 3 || 0 || 0 || 4 EMPL || 0 || 0 || 2 || 2 || 4 ENER || 3 || 8 || 1 || 6 || 18 ENTR || 6 || 6 || 4 || 17 || 33 ENV || 0 || 6 || 5 || 22 || 33 ESTAT || 0 || 3 || 0 || 4 || 7 FPI || 0 || 4 || 0 || 0 || 4 HOME || 1 || 6 || 0 || 6 || 13 JUST || 3 || 4 || 4 || 6 || 17 MARE || 0 || 4 || 0 || 0 || 4 MARKT || 0 || 2 || 4 || 9 || 15 MOVE || 3 || 7 || 4 || 18 || 32 OLAF || 0 || 0 || 0 || 1 || 1 REGIO || 0 || 0 || 0 || 2 || 2 RTD || 0 || 6 || 0 || 2 || 8 SANCO || 1 || 9 || 1 || 15 || 26 SG || 0 || 2 || 0 || 0 || 2 TAXUD || 1 || 11 || 0 || 1 || 13 TRADE || 3 || 6 || 0 || 4 || 13 TOTAL: || 25 || 116 || 25 || 136 || 302 * Inkluż il-kumitat ta' appell. L-għadd ta’ kumitati mhuwiex l-uniku indikatur ta’ attività fil-livell tal-komitoloġija. L-għadd ta’ laqgħat li saru, kif ukoll l-għadd ta’ proċeduri bil-miktub[10] użati fl-2013 jirriflettu wkoll l-intensità tax-xogħol b’mod ġenerali, fil-livell settorjali u f’kumitati individwali (Tabella III). TABELLA III — Għadd ta' laqgħat u proċeduri bil-miktub (2013) || Għadd ta’ kumitati || Laqgħat || Proċeduri bil-miktub 2012 || 2013 || 2012 || 2013 AGRI || 20 || 134 || 132 || 3 || 3 BUDG || 2 || 5 || 6 || 0 || 1 CLIMA || 4 || 16 || 13 || 0 || 3 CNECT || 6 || 26 || 16 || 7 || 12 COMM || 1 || 1 || 2 || 2 || 4 DEVCO || 6 || 24 || 20 || 28 || 48 DIGIT || 1 || 2 || 2 || 0 || 0 EAC || 9 || 14 || 9 || 53 || 59 ECFIN || 2 || 1 || 0 || 0 || 0 ECHO || 3 || 4 || 5 || 6 || 5 ELARG || 4 || 5 || 4 || 22 || 10 EMPL || 4 || 2 || 2 || 6 || 15 ENER || 18 || 27 || 33 || 9 || 2 ENTR || 33 || 51 || 56 || 25 || 29 ENV || 33 || 46 || 42 || 14 || 18 ESTAT || 7 || 12 || 12 || 6 || 4 FPI || 4 || 7 || 4 || 7 || 7 HOME || 13 || 31 || 21 || 40 || 15 JUST || 17 || 7 || 4 || 18 || 11 MARE || 4 || 11 || 8 || 8 || 15 MARKT || 15 || 11 || 9 || 7 || 6 MOVE || 32 || 50 || 52 || 22 || 16 OLAF || 1 || 4 || 2 || 0 || 0 REGIO || 2 || 7 || 7 || 6 || 3 RTD || 8 || 56 || 23 || 227 || 240 SANCO || 26 || 144 || 127 || 354 || 403 SG || 2 || 3* || 7* || 0 || 0 TAXUD || 13 || 81 || 81 || 14 || 32 TRADE || 13 || 15 || 19 || 5 || 9 TOTAL: || 302 || 797 || 718 || 889 || 970 * Inklużi 7 laqgħat tal-kumitat ta' appell. 2.2 Għadd ta’ opinjonijiet u atti/miżuri ta’ implimentazzjoni Bħal dejjem, dan ir-rapport jagħti ċ-ċifri globali tal-opinjonijiet formali mogħtija mill-kumitati u l-atti/il-miżuri ta’ implimentazzjoni sussegwenti adottati mill-Kummissjoni[11]. Dawn iċ-ċifri jikkwantifikaw il-“produttività” tanġibbli tal-kumitati (ara t-Tabella IV). TABELLA IV — Għadd ta’ opinjonijiet u atti/miżuri ta’ implimentazzjoni adottati (2013) || Opinjonijiet || Atti adottati || Miżuri adottati skont l-RPS AGRI || 189 || 202 || 1 BUDG || 9 || 9 || 0 CLIMA || 11 || 5 || 8 CNECT || 45 || 45 || 1 COMM || 4 || 4 || 0 DEVCO || 127 || 127 || 0 DIGIT || 1 || 1 || 0 EAC || 75 || 55 || 0 ECFIN || 0 || 1 || 0 ECHO || 6 || 7 || 0 ELARG || 35 || 39 || 0 EMPL || 14 || 14 || 0 ENER || 17 || 3 || 7 ENTR || 49 || 29 || 21 ENV || 60 || 36 || 25 ESTAT || 13 || 4 || 13 FPI || 6 || 6 || 0 HOME || 21 || 19 || 0 JUST || 11 || 12 || 0 MARE || 29 || 29 || 0 MARKT || 7 || 4 || 8 MOVE || 56 || 39 || 7 OLAF || 0 || 0 || 0 REGIO || 4 || 5 || 0 RTD || 250 || 250 || 0 SANCO || 709 || 605 || 80 SG || 9* || 8 || 0 TAXUD || 105 || 106 || 0 TRADE || 54 || 52 || 0 TOTAL: || 1 916 || 1 716 || 171 * Inklużi 9 opinjonijiet mogħtija mill-kumitat ta' appell. 2.3 Laqgħat tal-kumitat ta' appell Il-kumitat ta' appell iltaqa’ seba' darbiet matul l-2013, u ddiskuta disa' abbozzi ta' atti ta' implimentazzjoni b'kollox (fil-qasam tal-politika dwar is-saħħa u l-konsumatur) li kienu riferiti mill-Kummissjoni. Fid-disa' każijiet kollha, il-kumitat ta' appell ma ta l-ebda opinjoni u l-Kummissjoni ddeċidiet li tadotta dawn it-tmien atti ta’ implimentazzjoni. 2.4 Użu tal-proċedura regolatorja bi skrutinju (RPS) Kif imsemmi fit-Taqsima 1, il-Proċedura Regolatorja bi Skrutinju ma kinitx affettwata mir-riforma tal-komitoloġija tal-2011. Din il-proċedura ma tistax tibqa’ tintuża f'leġiżlazzjoni ġdida, imma għadha tidher f'diversi atti bażiċi eżistenti u se tibqa’ tapplika skont dawk l-atti sakemm jiġu allinjati. Fl-2013, ġew adottati 171 miżura skont l-RPS (ara t-Tabella IV). Id-dritt ta’ veto kien użat f’każ wieħed (DĠ ENV). Bi tqabbil, fl-2012 id-dritt tal-veto ma ntużax. TABELLA V — Għadd ta' miżuri adottati skont il-Proċedura Regolatorja bi Skrutinju (RPS) (2013) || Miżuri adottati skont l-RPS || Il-PE oppona l-adozzjoni ta' abbozz ta' miżuri skont l-RPS || Il-Kunsill oppona l-adozzjoni ta' abbozz ta' miżuri skont l-RPS AGRI || 1 || 0 || 1 BUDG || 0 || 0 || 0 CLIMA || 8 || 0 || 0 CNECT || 1 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 7 || 0 || 0 ENTR || 21 || 0 || 0 ENV || 25 || 1 || 0 ESTAT || 13 || 0 || 0 FPI || 0 || 0 || 0 HOME || 0 || 0 || 0 JUST || 0 || 0 || 0 MARE || 0 || 0 || 0 MARKT || 8 || 0 || 0 MOVE || 7 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 80 || 0 || 0 SG || 0 || 0 || 0 TAXUD || 0 || 0 || 0 TRADE || 0 || 0 || 0 TOTAL: || 171 || 1 || 1 3. Tagħrif dettaljat dwar l-attivitajiet tal-Kumitati Id-dokument ta' ħidma li jakkumpanja dan ir-rapport jipprovdi informazzjoni dettaljata dwar il-ħidma tal-kumitati individwali fl-2013, imqassma fuq il-bażi tad-dipartimenti differenti tal-Kummissjoni kkonċernati. [1] ĠU L 55, 28.2.2011, p. 13; [2] Ir-Rapport mill-Kummissjoni dwar il-ħidma tal-kumitati matul l-2012, COM(2013) 701 finali. [3] Id-Deċiżjoni tal-Kunsill 1999/468/KE tat-28 ta’ Ġunju 1999 (ĠU L 184, 17.7.1999, p. 23), kif emendata bid-Deċiżjoni tal-Kunsill 2006/512/KE (ĠU C 255, 21.10.2006, p. 4). [4] Din id-dikjarazzjoni kienet ippubblikata fil-Ġurnal Uffiċjali flimkien mar-Regolament (UE) Nru 182/2011 (ĠU L 55, 28.2.2011, p. 19). [5] COM(2013) 0451, 0452 u 0751. [6] ĠU C 183, 24.6.2011, p. 13. [7] Li hu mingħajr preġudizzju għall-adozzjoni ta’ atti ta’ implimentazzjoni f’każijiet eċċezzjonali, kif stipulat fl-Artikolu 7. [8] Is-sentenza tas-26 ta’ Settembru 2013 fil-kawża T-164/10, Pioneer Hi-Bred International, Inc. vs il-Kummissjoni Ewropea u s-sentenza tat-13 ta’ Diċembru 2013 fil-kawża T-240/10, l-Ungerija vs il-Kummissjoni Ewropea. [9] Għal iktar informazzjoni, ara: http://ec.europa.eu/transparency/regexpert/index.cfm [10] Il-votazzjoni tal-kumitati tista’ sseħħ f’laqgħa regolari tal-kumitat jew, f'każijiet debitament ġustifikati, permezz ta’ proċedura bil-miktub, skont l-Artikolu 3(5) tar-Regolament tal-Komitoloġija. [11] Għandu jiġi nnutat li jista' jkun hemm diskrepanzi bejn l-għadd ta' opinjonijiet u l-għadd ta' atti/miżuri ta' implimentazzjoni fi kwalunkwe sena partikolari. Ir-raġunijiet għal dawn hija spjegata fl-introduzzjoni tad-dokument ta' ħidma tal-persunal li jakkumpanja dan ir-rapport.